《江潭晚泊》
元代·梁士楚

两岸风花散逝波，共怜孤梦绕江沱。灯前对酒虚鸣剑，海畔传书尚枕戈。

百计术穷詹尹卜，千愁心折鄂君歌。浓烟处处迷芳草，不见王孙奈尔何。

作者简介：广东番禺人，字思立。嘉靖三十一年举于乡。入仕，授诏安县令。屡破倭寇，迁贵州参议。居官谨慎，御下有恩。有《木湾集》、《沿海要害图说》。